У боју на Муха пустари 1241. године су Татари уништили сву угарску војску. Краљев брат Коломан је смртно рањен, некако, на коњу, побегао у Чазму где је умро, па је сахрањен тајно да Татари не сазнају, у цркви бегина у Иванићу. Белу су у бекству спасли верни темплари, који су сви изгинули чувајући одступницу краљу. Бела је побегао у Пешту, па одатле код Фридриха II Свађалице, који га је ухапсио и држао заточеног док му није заложио три западне угарске жупаније. Потом је дигао војску да их заузме и успео је, осим града Ђура, који му се није дао. Бела је из Загреба тражио помоћ од цаса Фридриха II Хоенштауфена, папе Григорија IX и краља француског Луја XII, узалуд.